Kiisa Kohvikutepäev 2025
2025-07-26 11:00 - 22:00 (Europe/Tallinn) | Kiisa alevik, 75503, Eesti
Kaart Navicup keskkonnas leiad siin: https://navicup.com/event/kiisa-kohvikutepaev-2025/7229/13612/425974/ee/

Otsustasime, et 2025. aasta kohvikute nimekirja elavdamiseks loome Kiisa Taluturule ühise kohviku, kuhu kutsume Kiisa aleviku eakamaid kui ka noori kogukonnaliikmeid oma häid küpsetisi ja ka soolaseid toite müüma, kinkima või jagama. Lauad ja toolid turuplatsil korraldab MTÜ Kodukoht Kiisa.
Uue kehtiva määruse kohaselt, mis reguleerib ühekordsete plasttoodete kasutamist, peavad ka kodukohvikud kasutama korduvkasutatavaid nõusid või – kui see pole võimalik – biolagunevaid ühekordseid nõusid. See muudatus toetab rohelisema ja keskkonnasõbralikuma eluviisi edendamist ning aitab vähendada plastijäätmete hulka.

Anname ka meie omapoolse väikese panuse keskkonnahoidu, tuues välja vanemate ja vanavanemate vanad serviisid, mis on niikuinii juba pikalt kapis tolmu kogunud. Lisaks sellele loodame, et see loob meie kohvikus mõnusa nostalgilise õhkkonna ja kutsub inimesi meenutama aegu, mil asjad kestsid kauem ja ühiseid hetki hinnati rohkem.
Kui sa registreerid oma kodukohviku, siis alusata koheselt ka menüü peale mõtlemisega. Soovime sisulisema reklaami ja kohvikute tutvustamisega alustada varem, juba juuli alguses. Menüü on oluline ja ära jäta seda viimasele minutile!
2018 aasta infokoosolekul otsustasime, et kodukohviku tagastamatu registreerimise tasu on 10€, mis tuleb kanda MTÜ Kodukoht Kiisa arveldusarvele Swedbank EE672200221026788596. Selgitusse lisa Kiisa Kohvikutepäev 2025 ja kohviku nimi.

Küsimuste korral saata e-mail aadressil kiisaalevik@gmail.com , tel. +372 58665157 .

Petitsioon: Ei Tõdva liivakarjääri kaevandusele!
2023-09-09 - 2023-09-18
https://petitsioon.ee/ei-todva-liivakarjaari-kaevandusele
Meie, kohalikud elanikud, väljendame käesolevaga selget veendumust, et Saku vallas asuvas Tõdva uuringuruumis ei ole maavara kaevandamine vastuvõetav.
Kohalikud elanikud väljendasid sama arvamust juba aastaid tagasi, mil alles menetleti uuringuloa taotlust. Vastav luba väljastati Vabariigi Valitsuse korralduse aluse alusel ning uuringu aruanne kannab kuupäeva 1. aprill 2023.
Uuringu tulemustele tuginendes esitas AS Tariston keskkonnaloa taotluse 2023 aasta augustis, mille sisuks on täiteliiva kaevandamiseks loa saamine. Keskkonnameti Keskkonnakaitseloa menetlus number M-125130.
Olles tutvunud uuringu ja keskkonnaloa taotlusega leiame:
Kaevandamise vajadus pole piisavalt põhjendatud. Taotleja peamine motivatsioon on otsene majandusliku kasu ettevõttele ning vajadus rahuldada nõudlust täiteliiva järgi seoses piirkonna teede ning Rail Balticu ehitusega. Majanduslikku kasu pole selgesõnaliselt ega numbriliselt välja toodud, samuti puudub taotluse seletuskirjas igasugune arvestuslik või faktiline prognoos piirkonna ehitusmaterjalide vajaduse kohta, samuti varustuskindluse analüüs juba piirkonnas tegutsevate kaevanduste ja varude kontekstis. Taotleja esitatud põhjendused on hüpoteetilised, üldsõnalised ja spekulatiivsed ning vastuolus varasema faktoloogiaga ning muudest allikatest leitava infoga.

Keskkonnaloa taotluses on täielikult jäetud arvestamata sotsiaalne mõju kogukonnale, seega pole näidatud, kuidas leevendada või kompenseerida kohalikele elanikele elu- ja looduskeskkonna säilimisele suunatud õigustatud ootuste rikkumisest tulenevat kahju.
Kaevandamine tooks kaasa mitmesuguseid ja olulise mõjuga häiringuid kas ajutiselt kaevandamise ajal või pikaajaliselt ja muutumatult. Kuigi taotluse seletuskiri kirjeldab häiringuid, on leevendusmeetmete ja kompensatsioonimehhanismide kirjeldus puudulik. Vältimatult ja püsivalt kahjustataks kaevandamine rohevõrgustikku, mis on praegu looduslikuna säilinud ala peamine väärtus. Seletuskiri vaid markeerib seda probleemi ning kirjeldatud lühike leevendusmeede on ilmselgelt ebapiisav ega võimalda hinnata tekitatavat kahju tuluga, mida võiks kaevandamisest loota.
Loa taotluses on peaaegu täielikult jäetud välja toomata põhjendused keskkonna- ja sotsiaalmajanduslike mõjude kohta, mida nõuab näiteks Ehitusmaavarade varustukindluse hindamise kava (majandus- ja taristuministri 08.03.2023 käskkiri nr 42).

Kokkuvõttes väljendame oma kindlat vastuseisu plaanile avada Tõdvalt kaevandus, mis põhjustab muutumatu keskkonnamõju, halvendab looduskeskkonda ning halvendab elutingimusi. Lisaks, kohalike kogukond ei ole nõus valla üldplaneeringus kehtestatud rohevõrgustiku lõhkumisega.

Kiisa Kümnes Kohvikutepäev
2023-07-22 11:00 - 21:00 | Kiisa alevik, 75503, Eesti
Me teeme seda juba kümnendat korda!
Juulikuu eelviimasel nädalavahetusel saavad taaskord kõik kokanduse, küpsetamise & mõnusa melu nautijatest kiisakad ning lähikondlased võimaluse näidata oma oskusi ja külalislahkust kõigile toidu- ja elunautlejatele.
Tõsta välja aiamööbel, ava aiaväravad, kata laud endale meelepärase koduse toidukraamiga ning tervita naerusuil külalisi.
Kodukohvikute registreerimise link asub siin: https://forms.gle/8bUSQCftCk57MQBFA
Osalejale meeldetuletuseks, loo kindlasti ka oma kohvikule üritus FB-s, mida saame jagada.
Tuttavaks oleme juba kümne aasta jooksul saanud ning Kiisa erinevad piirkonnad on ka juba läbi kammitud, lihtsalt saame kokku, sööme head toitu ja naudime seltskonda.
Õhtul lööme tantsu, meile juba tuttava muusikalise kollektiivi “Madis Arro ja Reminders” viiside najal, Kiisa Vabaajakeskuse taga.
Kontserdi kohta tuleb lisa reklaam!
Kohvikute kaardid tulevad nii trükitult kui virtuaalsel kujul, nende järgi on mugav orienteeruda ning infot kohvikutes pakutava kohta.
Kaardid on leitavad hiljemalt nädal enne kohvikutepäeva:
-Navicup äpis või kodulehel navicup.com
-Kiisa Vabaajakeskuse administraatori käest
-Kiisa A&O kauplusest
-infostendidelt
-väljatrükkimiseks ürituse Facebooki lehelt.

PANE TÄHELE!
2018 aasta infokoosolekul otsustasime, et kodukohviku tagastamatu registreerimise tasu on 10€, mis tuleb kanda MTÜ Kodukoht Kiisa arveldusarvele Swedbank EE672200221026788596. Selgitusse Kiisa Kohvikutepäev 2023 ja kohviku nimi.
Registreerimine on avatud kuni 30.06.2022
Küsimuste korral saada e-kiri aadressil kiisaalevik@gmail.com , tel. +372 58665157.
Kohvitamiseni!
Kuva vähem

Kiisa Kohvikutepäev, 24.juuli 2022
2022-07-24 11:00 - 21:00 | Kiisa alevik, 75503, Eesti
24.juulil vahemikus kell 11-21 saavad taaskord kõik kokanduse, küpsetamise & mõnusa melu nautijatest kiisakad võimaluse näidata oma oskusi ja külalislahkust kõigile huvilistele.
Tõstame välja aiamööbli, avme aiaväravad, katame laua meile meelepärase koduse toidukraamiga ning tervitame naerusuil külalisi.
Navicup ürituse kaart asub siin: https://navicup.com/event/kiisa-kohvikutepaev-24-juuli-2020/
-Kiisa A&O kauplusest
-infostendidelt
-väljatrükkimiseks ürituse Facebooki lehelt
___________________________________________________
Küsimuste korral saata e-mail aadressil
kiisaalevik@gmail.com , tel. +372 58665157

KIISA Kohvikutepäev 2020
2020-07-26 11:00 - 21:00 | Kiisa alevik, 75503, Eesti
26.juulil vahemikus kell 11-21 saavad taaskord kõik kokanduse, küpsetamise & mõnusa melu nautijatest kiisakad võimaluse näidata oma oskusi ja külalislahkust kõigile huvilistele.
Tõsta välja aiamööbel, ava aiaväravad, kata laud endale meelepärase koduse toidukraamiga ning tervita naerusuil külalisi.
Navicup ürituse kaart asub siin: https://navicup.com/event/kiisa-kohvikutepaev-26-juuli-2020/
-Kiisa A&O kauplusest
-infostendidelt
-väljatrükkimiseks ürituse Facebooki lehelt.
___________________________________________________
Küsimuste korral saata e-mail aadressil
yllajogi@gmail.com , tel. +372 5096981

Kiisa Kohvikutepäev 2019
2019-07-21 11:00 - 20:00 | Kiisa alevik, 75503, Eesti
21.juulil vahemikus kell 11-20 saavad taaskord kõik kokanduse, küpsetamise & mõnusa melu nautijatest kiisakad võimaluse näidata oma oskusi ja külalislahkust kõigile huvilistele.
Tõsta välja aiamööbel, ava aiaväravad, kata laud endale meelepärase koduse toidukraamiga ning tervita nerusuil külalisi.
Kohvikute registreerimine siin (registreerimine kestab kuni 07.07.2019):
https://forms.gle/qC8TrVkNNfnhwfzk6
Et omavahel tuttavamaks saada ning Kiisa erinevate piirkondadega tutvuda, koostame taaskord kohvikute asukohtadega kaardid.
Nende järgi on mugav orienteeruda ning saada infot kohvikute ja seal pakutava kohta.
Kaardid on leitavad:
-Kiisa Vabaajakeskuse administraatori käest
-Kiisa A&O kauplusest
-infostendidelt
-väljatrükkimiseks ürituse Facebooki lehelt.
___________________________________________________
Küsimuste korral saata e-mail aadressil yllajogi@gmail.com , tel. +372 5096981.
Kohvitamiseni!
Lisainfo kohvikute ning ürituse kohta täpsemalt leiad siit:
https://www.facebook.com/events/268629820751026/

KIISA ALEVIKU JA MTÜ KODUKOHT KIISA ÜLDKOOSOLEK
2019-04-01 19:00 - 21:00 | Kiisa vabaajakeskus, Kurtna tee 8, Kiisa alevik
Külalisesinejad Saku vallavalitsusest ja Saku Maja AS-st.
Saku valla üldplaneering ja Kiisa aleviku arenguplaanid.
Ühisveevärgi- ja kanalisatsiooni projekti tänane seis ja lähitulevik Kiisa alevikus.
MTÜ Kodukoht Kiisa üldkoosoleku päevakava:
MTÜ Kodukoht Kiisa 2019 Tegevuskava;
Kiisa Turg, Kiisa OTT, LEADER toetus;
MTÜ Kodukoht Kiisa juhatuse liikme lahkumine ja uue juhatuse liikme valimine;
MTÜ Kodukoht Kiisa 2018 Tegevuskava;
2018 majandusaasta aruanne ja selle kinnitamine;
Muu info– hooldekodu
SINU ARVAMUS LOEB!

Loeng: roosid koduaias
2018-09-26 19:00 - 21:00 | Kiisa vabaajakeskus, Kurtna tee 8, Kiisa alevik

Kohvikutepäeva afterparty
2018-07-22 18:00 - 23:00 | Kiisa, Kurtna tee 8, Kiisa, Saku vald, Eesti

Kiisa Kohvikutepäev
2018-07-22 11:00 - 21:00 | Kiisa, Kurtna tee 8, Kiisa, Saku vald, Eesti
See tuleb taas!

Tänavuse 5nda Kiisa Kohvikutepäevaga on meil hea võimalus tähistada 100 aastat Eesti Vabariiki!
22.juulil saavad kõik kokanduse, küpsetamise & mõnusa melu nautijatest kiisakad võimaluse näidata taaskord oma oskusi ja külalislahkust kõigile külalistele.
Tõsta välja aiamööbel, ava aiaväravad, kata laud endale meelepärase koduse toidukraamiga ning tervita naerusuil külalisi.
Oska märgata- IGA KOHVIKU MENÜÜ SISALDAB VÄHEMALT ÜHTE TRADITSIOONILIST EESTI ROOGA.
Õhtu lõpetame sünnipäevale kohase meelelahutusega ehk kontsert vabas õhus Kiisa Vabaajakeskuse hoovis!
Kell 18.00 avab ürituse noortebänd, peaesinejaks on aga 80-ndate muusikat mängiv “REMINDERS”.
Avatud ka kohvik!
Et omavahel tuttavamaks saada ning Kiisa erinevate piirkondadega tutvuda, koostame taaskord kohvikute asukohtadega kaardid.
Nende järgi on mugav orienteeruda ning saada infot kohvikute ja seal pakutava kohta.
Kaardid on leitavad:
-Kiisa Vabaajakeskuse adminstraatori käest
-Kiisa A&O kauplusest
-infostendidelt
-väljatrükkimiseks ürituse Facebooki lehelt.
Huvilistel palume kohviku registreerimiseks või küsimuste korral saata e-mail aadressil kiisaalevik@gmail.com , tel. +372 5866 5157 või liitu Facebooki grupiga-Kiisa Kohvikutepäeva tegijad.
Pane kirja kohviku nimi, aadress, vastutava kohvikupidaja nimi telefoninumbri ja e-maili aadressiga.
Registreerimine on avatud kuni 08.07.2018!
Kohvitamiseni!

Suvine viljapuude hoolduslõikus
2018-07-19 17:30 | Õuna tn 1, Saku alevik

Kiisa kohvikutepäeva infotund
2018-05-30 19:00 - 21:00 | Kiisa vabaajakeskus, Kurtna tee 8, Kiisa alevik
Juba 22.juulil on tulemas Kiisal 5. kohvikutepäev!
Kui oled mõlgutanud mõtteid avada sel aastal ka oma hoov külalistele, siis ole hea ja võta osa infopäevast, kus saad esitada küsimusi, jagada mõtteid ja kuulata kogemusi.
Oled oodatud 30. mail kell 19.00 Kiisa Vabaajakeskusesse, Kurtna tee 8.
Lisainfot ürituse kohta saab Irja Tiri käest telefonil +37258665157 või e-kirja teel kiisaalevik@gmail.com

Kiisa aleviku koosolek 28.mai
2018-05-28 19:00 - 20:30 | Kiisa vabaajakeskus, Kurtna tee 8, Kiisa alevik

Loeng: kaunid amplid ja rõdukastid
2018-04-25 18:30 - 20:30 | Kiisa vabaajakeskus, Kurtna tee 8, Kiisa alevik
NB: loeng on edasi lükatud nädala ning toimub 25.aprillil
Lektor: Helve Vaarmann
Milliseid köögivilju ja maitsetaimi kasvatada rõdukastides ja amplites

kuidas kasvatada beebitaimedest kaunid amplid
ja rõdukastid?
kuidas hooldada ampleid ja rõdukasti taimi, et
nad oleksid kaunid kevadest-sügiseni?
mille järgi valida erinevaid taimi ühte anumasse
kasvama?
kuidas ja mille järgi valida konteinereid?

Loeng toimub Kiisa vabaajakeskuses, Kurtna tee 8

Koolitus: viljapuude lõikamine
2018-04-07 11:00 - 14:00 | Õuna tn 1, Saku alevik
Koolitaja: Anu-Kristin Tara aednik, arborist ja puusõber
Koolituse käigus saame viljapuude lõikuse kohta nii teoreetilist kui ka praktilist infot:

kuidas viia läbi nii noorte kui vanade viljapuude lõikust
millised tööriistad on just viljapuude lõikusteks sobivad
kuidas ning millega takistada haiguste levikut viljapuudel

Selga ilmastikule sobiv riietus!

Osalemine 10€ – osalemist kinnita ülekandega, selgitusse kirjuta osaleja nimi, summa
MTÜ Kodukoht Kiisa
Swedbank EE672200221026788596

Loeng: aia eriotstarbelised rajatised - kiviktaimla ja turbaaed
2018-04-04 19:00 - 20:00 | Kiisa vabaajakeskus, Kurtna tee 8, Kiisa alevik
Lektor: Arnold Hannust
Sündimise poolest loodusnägija, taimehuviline ja iluaednik. Õppinud Räpina aianduskoolis üldaiandust ja Rootsis iluaiandust ning modernse puukooli rajamist. Töötanud aastakümneid iluaednikuna ja aiakujundajana. Asutanud ja rajanud 1994. a. Raplamaal, Kaereperes, esimese konteinersüsteemis toimiva- ja esimese püsililli tootva puukooli Eestimaal. Avaldanud ajakirjanduses hulgaliselt iluaianduslikke artikleid ja osalenud televisioonis mitmetes aiasaadetes, suurim nendest “Paradiisiaiad”. Läbi aegade on kutsutud lektorina pidama aiakujundusteemalisi loenguid.
Neljast loengust koosnev kursus on hinnaga 40eur
Loengud toimuvad 24.jaanuaril, 7.veebruaril, 7.märtsil ja 4.aprillil

Loeng: dekoratiivne tarbeaed - köögi laiendus aeda
2018-03-07 19:00 - 20:00 | Kiisa vabaajakeskus, Kurtna tee 8, Kiisa alevik

Loeng: uue lagekrundi kujundamine või olemasoleva aia ümberkujundamine
2018-02-07 19:00 - 20:00 | Kiisa vabaajakeskus, Kurtna tee 8, Kiisa alevik

Loeng: aia kujundamise kunstilised ja praktilised põhimõtted.
2018-01-24 19:00 - 20:00 | Kiisa vabaajakeskus, Kurtna tee 8, Kiisa alevik

Loeng: lehtdekoratiivsed ja varjutaimed
2017-11-15 18:00 - 20:00 | Kiisa vabaajakeskus, Kurtna tee 8, Kiisa alevik
Kiisa aiasõprade klubi üritus

Lehtdekoratiivsed ja varjutaimed, lektor on Anija Aiaringist Helve Vaarmann

lehtdekoratiivsete taimede kasvutingimused
lehtdekoratiivsete taimede tutvustused, varjutaimed
ja palju muud

OSALUSTASU 7 EUR, TASUMINE SULAS KOHAPEAL!
Toimub 15.novembril kell 18.00 Kiisa vabaajakeskuses Kurtna tee 8, Kiisa alevik

MTÜ Kodukoht Kiisa liikmele 5 EUR

Eelregistreeri end: kiisaalevik@gmail.com

Loeng: Ravimtaimedega viiruste vastu
2017-11-01 18:00 - 20:30 | Kiisa vabaajakeskus, Kurtna tee 8, Kiisa alevik
Kiisa aiasõprade klubi üritus
Ravimtaimedega viiruste vastu, lektor on Anija Aiaringist Helve Vaarmann

kuidas ennetada viirustesse nakatumist ehk kuidas tugevdada immuunsüsteemi
mis on immuunsüsteem
millised ravimtaimed aitavad palavikku alandada
millistest taimedest on abi kui maadleme nohu ja köhaga
milliste taimedega saame kõhuhädasid ravida
millised taimed aitavad taastuda organismil peale rasket viirushaigust
kuidas, millisest kohast ja millal on õige aeg korjata ravimtaimi
kuidas kuivatada ja säilitada ravimtaimi
mida annab valmistada ravimtaimedest: teed, tinktuurid, siirupid, õlid…

OSALUSTASU 7 EUR, TASUMINE SULAS KOHAPEAL!
Toimub 1.novembril kell 18.00 Kiisa vabaajakeskuses Kurtna tee 8, Kiisa alevik

MTÜ Kodukoht Kiisa liikmele 5 EUR

Eelregistreeri end: kiisaalevik@gmail.com

Loeng: Sügisesed tööd ja taimekaitse koduaias
2017-09-20 18:00 - 20:00 | Kiisa, Kurtna tee 8, Kiisa, Saku vald, Eesti
Palun pane tähele, et ürituse koht on muutunud. Üritus toimub Kiisa Vabaajakeskuses, Kurtna tee 8
MTÜ Kodukoht Kiisa juhatus käivitab koos Anija Aiaringi tegijatega KIISA ROHENÄPPUDE KLUBI. Tegu on Kiisa hobiaednike infotundide ja töötubade sarjaga.
Toome teieni hobiaednike huvitavad teemad ja paremad esinejad. Sarja edukamaks läbiviimiseks palusime abi Anija Aiaringi juhilt Helve Vaarmannilt.
Kõige paremini tutvustab Helvet, tema tööd ning imelist aeda video, mis asub siin: http://kanal2.postimees.ee/pluss/video/?id=75873
Seekord on kaasatud Substrali esindaja ja konsultant ENELI KÄGER
Eneli jagab aianduslikke nõuandeid saates NURGAKIVI.
Ta on pidanud aastaid aiandusteemalisi loenguid Tallinnas Õpetajate majas. Teab ja tunneb kõiki kahjureid ning taimede haigusi koduaias! Eneli annab nõu kuidas taimi nende eest kaitsta ning kuidas peaks aednik nendega hakkama saama.
Loengu sisu:
* kuidas korrastada püsilillepeenraid
* mida kasulikku ette võtta maha langenud puulehtedega
* millistele püsilillede haigustele on vajalik tähelepanu
* pöörata:iirised, floksid, pojengid jne
* millal, kui palju ja millega ja keda võib veel väetada
* millist tähelepanu vajavad veel sügisel okaspuud
* mis on vajalik teha iluaias, aiamaal ja kasvuhoones enne külmade
tulekut
* millal milliseid sibullilli ja kui kaua võib veel istutada
* mida kui palju on vaja katta talveks
* milliseid taimi on vaja kindlasti erinevate haiguste vastu pritsida
enne talvetulekut
* millised tööd on vajalikud kasvuhoones peale taimede välja viimist
* mida teha pelargooniumite, fuksiate, begooniate, daaliate,
kannade ja gladioolidega
* kas arukas aednik võib talvel 3 kuuks soojale maale sõita
OSALUSTASU 7 EUR, TASUMINE SULAS KOHAPEAL!
MTÜ Kodukoht Kiisa liikmele 5 EUR
NB! Registreerida 18.septembriks kiisaalevik@gmail.com või helistada +37258665157
MTÜ Kodukoht Kiisa www.kiisaalevik.ee +37258665157

Kohvikutepäev
2017-07-22 11:00 - 15:00
Sel suvel toimub juba neljas Kiisa kohvikutepäev! Hea uudisena lisaks, et sel aastal laiendame piirkonda ja kodukohvikud avavad oma uksed ka Aespa külas!
Iga aastaga on juurde tulnud nii kohvikuid kui ka külastajaid. Viimati avas oma koduuksed rahvale juba 10 peret-sõpruskonda. Iga kohvik oli omamoodi ja külastajaid jätkus kõikjale. Tegelikult lõppes nii mõneski kohvikus toit enne otsa kui külastajate voorid, sest pakutav oli väga hea. Meeleolu oli rõõmus, pered said koos välja tulla ja mõnusalt sõprade ning tuttavatega juttu ajades lasta pakutaval hea maitsta. Ja see hea tunne, mis tekib kohtumistest omakandi inimestega, naeratustest ja tervitustest – see ongi kõige olulisem. Sellepärast on Kiisa kohvikutepäev järjest populaarsemaks muutunud.
Sel aastal tahame seda kõike taas kogeda ning loodame, et oma kodukohviku uksed avavad nii eelmistel aastatel osalenud kui ka mitmed uued tegijad. Teie kodused, huvitavad, armsad ja omanäolised kohvikud on väga oodatud!
Et leida mugavalt lähim kohvik, kasuta äppi LiveTeam, mis on saadaval nii Google Plays kui ka AppStores

KENA ehk Kiisa Ettevõtlike Naiste ÜLESKUTSE - Maikuu on HEAKORRAKUU Kiisa alevikus
2017-05-06 | Kiisa alevik, 75503, Eesti
Meile meeldib meie kodukoht!

Kiisal on palju kenasid ja hoolitsetud aedasid, on mõnusad marja- ja seenemetsad ning siit lookleb läbi käänuline kaunis jõgi.
Selleks, et meil endil, meie peredel, sõpradel ja külalistel siin hea oleks otsustasidki KENA ehk Kiisa Ettevõtlike Naiste Aktiivi naised kuulutada välja Kiisa heakorrakuu. Kogu meie alevikus leidub kohti, mis vajaksid tähelepanu ja hoolitsevat kätt. Nüüd on igaühel võimalus märgata ja anda teada ka teistele, kus on need kohad, mida me saaksime ühiselt või valla abiga korrastada. Kindlasti saab igaüks ka ise nii mõndagi oma kodu ümbruses paremaks, puhtamaks või kaunimaks teha.

Rõõmsat kaasalöömist ja jaga seda sõnumit ka oma naabritega!
